CELEX: 62008TN0059
Language: et
Date: 2008-02-07 00:00:00
Title: Kohtuasi T-59/08: 7. veebruaril 2008 esitatud hagi — Nute Partecipazioni ja La Perla versus Siseturu Ühtlustamise Amet — Worldgem Brands (NIMEI LA PERLA MODERN CLASSIC)

12.4.2008   
            
            
               ET
            
            
               Euroopa Liidu Teataja
            
            
               C 92/39
            
         7. veebruaril 2008 esitatud hagi — Nute Partecipazioni ja La Perla versus Siseturu Ühtlustamise Amet — Worldgem Brands (NIMEI LA PERLA MODERN CLASSIC)
   (Kohtuasi T-59/08)
   (2008/C 92/78)
   Hagiavaldus esitati itaalia keeles
   Pooled
   
      Hagejad: Nute Partecipazioni SpA (Bologna, Itaalia) ja La Perla Srl (Bologna, Itaalia) (esindajad: advokaadid R. Morresi ja A. Dal Ferro)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Worldgem Brands Srl (Olmo di Creazzo, Itaalia)
   Hagejate nõuded
   
               —
            
            
               Esimese võimalusena tühistada ja muuta ühtlustamisameti teise apellatsioonikoja 19. novembri 2007. aasta otsus ühenduse kaubamärgi määruse artikli 8 lõike 5 väära kohaldamise ja selle määruse artikli 63 lõike 6 ning artiklite 73 ja 74 rikkumise tõttu;
            
         
               —
            
            
               Teise võimalusena tühistada ühtlustamisameti teise apellatsioonikoja 19. novembri 2007. aasta otsus ühenduse kaubamärgi määruse artikli 8 lõike 5 väära kohaldamise ja selle määruse artikli 63 lõike 6 ning artiklite 73 ja 74 rikkumise tõttu;
            
         
               —
            
            
               Kolmanda võimalusena tühistada ja/või muuta ühtlustamisameti teise apellatsioonikoja 19. novembri 2007. aasta otsus ühenduse kaubamärgi määruse artikli 8 lõike 1 punkti b väära kohaldamise ja selle määruse artikli 63 lõike 6 ning artiklite 73 ja 74 rikkumise tõttu;
            
         
               —
            
            
               Igal juhul mõista ühtlustamisametilt ja Worldgem Brands Srl-lt solidaarselt välja kogu menetluse kohtukulud, sealhulgas ühtlustamisameti teises apellatsioonikojas toimunud menetluse kulud.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Ühenduse sõnamärk „NIMEI LA PERLA MODERN CLASSIC” (registreerimistaotlus nr 713 446) kaupadele klassis 14. Sama kaubamärgi kohta on juba varem esitatud kehtetuks tunnistamise taotlus. Esimese apellatsioonikoja otsus selle varasema taotluse tagasilükkamise kohta tühistati Esimese Astme Kohtu otsusega kohtuasjas T-137/05: La Perla vs. Siseturu Ühtlustamise Amet — Worldgem Brands (1).
   
      Ühenduse kaubamärgi omanik: WORLDGEM BRANDS Srl
   
      Ühenduse kaubamärgi kehtetuks tunnistamist taotlev pool: Hageja
   
      Kehtetuks tunnistamise taotleja õiguste aluseks olev kaubamärk: mitme itaalia kujutismärgi „PERLA” kaupadele klassides 3, 9, 14, 16, 18, 24, 25 ja 35 maine
   
      Tühistamisosakonna otsus: Rahuldada taotlus ja tunnistada kõnealuse ühenduse kaubamärgi registreerimine kehtetuks.
   
      Apellatsioonikoja otsus: Tühistada vaidlustatud otsus ja rahuldada kehtetuks tunnistamise taotlus osaliselt.
   
      Väited: Õigusnormi rikkumine ning määruse (EÜ) nr 40/94 ühenduse kaubamärgi kohta artiklite 63, 73 ja 74 väär tõlgendamine ja kohaldamine. Teise võimalusena õigusnormi rikkumine ja sama määruse artikli 8 lõike 1 punkti b väär kohaldamine.
   
      (1)  Kohtulahendite kogumikus veel avaldamata.